CELEX: 22021D1946
Language: et
Date: 2021-09-28 00:00:00
Title: Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu artikli 8 lõike 1 punktiga r loodud erikomitee otsus nr 1/2021, 28. september 2021, seoses artikli 540 lõikes 3 nimetatud perioodi pikendamisega, mille jooksul võib vahetada Ühendkuningriigiga DNA-profiile ja daktüloskoopilisi andmeid (2021/1946)[ (Kaubandus- ja koostöölepingu 1. lisa reegli 9 lõike 2 kohaselt registreerib sekretariaat iga otsuse või soovituse ning lisab seerianumbri ja vastuvõtmise kuupäeva.)]

10.11.2021   
               
               
                  ET
               
               
                  Euroopa Liidu Teataja
               
               
                  L 397/32
               
            
         ÜHELT POOLT EUROOPA LIIDU JA EUROOPA AATOMIENERGIAÜHENDUSE NING TEISELT POOLT SUURBRITANNIA JA PÕHJA-IIRI ÜHENDKUNINGRIIGI VAHELISE KAUBANDUS- JA KOOSTÖÖLEPINGU ARTIKLI 8 LÕIKE 1 PUNKTIGA R LOODUD ERIKOMITEE OTSUS nr 1/2021,
         28. september 2021,
         seoses artikli 540 lõikes 3 nimetatud perioodi pikendamisega, mille jooksul võib vahetada Ühendkuningriigiga DNA-profiile ja daktüloskoopilisi andmeid (2021/1946)[ (1)]
         ÕIGUSKAITSE JA ÕIGUSALASE KOOSTÖÖ ERIKOMITEE,
         võttes arvesse ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelist kaubandus- ja koostöölepingut (edaspidi „kaubandus- ja koostööleping“), eriti selle artikli 540 lõiget 3,
         ning arvestades järgmist:
         
                     (1)
                  
                  
                     Kaubandus- ja koostöölepingule kirjutati alla 30. detsembril 2020, seda hakati ajutiselt kohaldama 1. jaanuaril 2021 ja see jõustus 1. mail 2021.
                  
               
                     (2)
                  
                  
                     Vastavalt kaubandus- ja partnerluslepingu artikli 540 lõikele 3 võivad liikmesriigid edastada artiklites 530, 531, 534 ja 536 osutatud isikuandmeid Ühendkuningriigile kuni kuupäeva või kuupäevadeni, mille liit on määranud kindlaks vastavalt kõnealuse artikli lõikele 2, kuid mitte kauem kui üheksa kuud pärast kaubandus- ja koostöölepingu jõustumist. Õiguskaitse ja õigusalase koostöö erikomitee võib seda perioodi ühe korra pikendada kuni üheksa kuu võrra.
                  
               
                     (3)
                  
                  
                     Artiklis 540 nõutud hindamist ei jõuta 30. septembriks 2021 lõpule viia. Selleks et liikmesriikidel oleks alates 1. oktoobrist 2021 kuni hindamise lõpuleviimiseni jätkuvalt võimalik edastada Ühendkuningriigile artiklites 530, 531, 534 ja 536 osutatud isikuandmeid, on kohane, et õiguskaitse ja õigusalase koostöö erikomitee pikendaks artikli 540 lõikega 3 ette nähtud perioodi üheksa kuu võrra ehk 30. juunini 2022,
                  
               ON VASTU VÕTNUD KÄESOLEVA OTSUSE:
         
            Artikkel 1
            Perioodi, mille jooksul liikmesriigid võivad jätkuvalt edastada Ühendkuningriigile kaubandus- ja koostöölepingu artiklites 530, 531 ja 534 osutatud isikuandmeid ning kõnealuse lepingu artiklis 536 osutatud täiendavaid isikuandmeid ja muud teavet, pikendatakse 30. juunini 2022.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel ja London, 28. september 2021
            
               Õiguskaitse ja õigusalase koostöö erikomitee nimel
            
            
               
                  kaaseesistujad
               
               Chris JONES
               Stephen RYAN
               Bruno GENCARELLI
            
         
         
            (1)  Kaubandus- ja koostöölepingu 1. lisa reegli 9 lõike 2 kohaselt registreerib sekretariaat iga otsuse või soovituse ning lisab seerianumbri ja vastuvõtmise kuupäeva.